CELEX: 32011D0691
Language: el
Date: 2011-10-17 00:00:00
Title: 2011/691/ΚΕΠΠΑ: Απόφαση 2011/691/ΚΕΠΠΑ του Συμβουλίου, της 17ης Οκτωβρίου 2011 , για την παράταση της εντολής του Ειδικού Εντεταλμένου της Ευρωπαϊκής Ένωσης στο Κοσσυφοπέδιο

18.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 271/48
            
         ΑΠΌΦΑΣΗ 2011/691/ΚΕΠΠΑ ΤΟΥ ΣΥΜΒΟΥΛΊΟΥ
   της 17ης Οκτωβρίου 2011
   για την παράταση της εντολής του Ειδικού Εντεταλμένου της Ευρωπαϊκής Ένωσης στο Κοσσυφοπέδιο (1)
   
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 4 Φεβρουαρίου 2008, το Συμβούλιο εξέδωσε την κοινή δράση 2008/124/ΚΕΠΠΑ σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX ΚΟΣΣΥΦΟΠΕΔΙΟ (2) και την κοινή δράση 2008/123/ΚΕΠΠΑ (3) με την οποία ο κ. Pieter FEITH διορίσθηκε Ειδικός Εντεταλμένος της Ευρωπαϊκής Ένωσης (ΕΕΕΕ) στο Κοσσυφοπέδιο.
            
         
               (2)
            
            
               Στις 5 Μαΐου 2011, το Συμβούλιο εξέδωσε την απόφαση 2011/270/ΚΕΠΠΑ (4) για τον διορισμό του κ. Fernando GENTILINI ως ΕΕΕΕ στο Κοσσυφοπέδιο έως τις 31 Ιουλίου 2011.
            
         
               (3)
            
            
               Στις 28 Ιουλίου 2011, το Συμβούλιο εξέδωσε την απόφαση 2011/478/ΚΕΠΠΑ (5) για την παράταση της εντολής του ΕΕΕΕ έως τις 30 Σεπτεμβρίου 2011.
            
         
               (4)
            
            
               Η εντολή του ΕΕΕΕ θα πρέπει να παραταθεί έως τις 31 Ιανουαρίου 2012.
            
         
               (5)
            
            
               Ο ΕΕΕΕ θα εκτελέσει την εντολή του στα πλαίσια μιας κατάστασης η οποία ενδέχεται να επιδεινωθεί και θα μπορούσε να εμποδίσει την επίτευξη των στόχων της εξωτερικής δράσης της Ένωσης, όπως καθορίζονται στο άρθρο 21 της Συνθήκης,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2011/270/ΚΕΠΠΑ τροποποιείται ως εξής:
   
               1)
            
            
               Το άρθρο 1 αντικαθίσταται από το ακόλουθο κείμενο:
               «Άρθρο 1
               Ειδικός Εντεταλμένος της Ευρωπαϊκής Ένωσης
               Ο κ. Fernando GENTILINI διορίζεται Ειδικός Εντεταλμένος της Ευρωπαϊκής Ένωσης (ΕΕΕΕ) στο Κοσσυφοπέδιο από 1ης Μαΐου 2011 έως 31 Ιανουαρίου 2012. Η θητεία του ΕΕΕΕ μπορεί να τερματισθεί ενωρίτερα, εάν το αποφασίσει το Συμβούλιο, κατόπιν πρότασης του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).».
            
         
               2)
            
            
               Στο άρθρο 5, η παράγραφος 1 αντικαθίσταται από το ακόλουθο κείμενο:
               «1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, κατά την περίοδο από 1ης Μαΐου 2011 έως 30 Σεπτεμβρίου 2011, ανέρχεται σε 690 000 EUR.
               Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, κατά την περίοδο από 1ης Οκτωβρίου 2011 έως 31 Ιανουαρίου 2012, ανέρχεται σε 770 000 EUR.».
            
         Άρθρο 2
   Έναρξη ισχύος
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από 1ης Οκτωβρίου 2011.
   
      Βρυξέλλες, 17 Οκτωβρίου 2011.
      
         
            Για το Συμβούλιο
         
         
            Ο Πρόεδρος
         
         M. DOWGIELEWICZ
      
   
   
      (1)  Δυνάμει του ψηφίσματος 1244 (1999) του Συμβουλίου Ασφαλείας των Ηνωμένων Εθνών.
   
      (2)  ΕΕ L 42 της 16.2.2008, σ. 92.
   
      (3)  ΕΕ L 42 της 16.2.2008, σ. 88.
   
      (4)  ΕΕ L 119 της 7.5.2011, σ. 12.
   
      (5)  ΕΕ L 197 της 29.7.2011, σ. 12.